stanford-oval/wikipedia huggingface dataset:
נו דין דיים
ההפיכה וחיסולו

class=notpageimage|הצגה
ביולי 1963, עם החמרתו של המשבר הבודהיסטי, החלו הלאומנים הלא-קומוניסטים ואנשי הצבא בהכנות להפיכה. בוי דיים, לימים שגריר דרום וייטנאם בארצות הברית, דיווח בזיכרונותיו שגנרל לי ואן קים ביקש את עזרתו בהבנה מה כוונתה של ארצות הברית לעשות בנוגע לממשלת דיים. לדיים היו קשרים הן בשגרירות ארצות הברית בסייגון והן עם עיתונאים בכירים בדרום וייטנאם, כמו דייוויד הלברשטאם מהניו יורק טיימס, ניל שיהאן מ-UPI ומלקולם בראון מ-Associated Press. ב-20 באוגוסט 1963, פשטו כוחות הביטחון בפיקודו של נו, אחיו של דיים, על פגודת שאל לאוי בסייגון. הם בחרו ללבוש מדי צבא במהלך הפשיטה כדי שהיא תראה כפעולה שהצבא עומד מאחוריה. כוחותיו של נו עצרו מעל 400 נזירים שישבו ברגליים משוכלות לפני פסל של בודהה. במקביל נעצרו אלפי נזירים בכל רחבי המדינה.
הנרי קבוט לודג' הבן, שגריר ארצות הברית בסייגון, סירב להיפגש עם דיים. בשומעו שמתוכננת הפיכה של הגנרלים של צבא דרום וייטנאם בהנהגת גנרל דון ואן מין ובתמיכת ה-CIA, העביר לודג' מסר סודי לגנרלים שארצות הברית לא תתערב. איש ה-CIA, לוסיין קונין, היה איש הקשר בין השגרירות לבין הגנרלים שהונהגו על ידי דראן ואן דון. קונין העביר לקבוצת הגנרלים סכום של 42,000 דולר כדי שיבצעו את ההפיכה וצירף הבטחה שכוחות ארצות הברית לא ינסו להגן על דיים.
ההוראות שבסופו של דבר הובילו למותם של דיים ושל אחיו, יצאו על ידי אברל הארימן ובוצעו בסיועו של לודג'. כמי ששירת קודם לכן כמושל ניו יורק, כמזכיר המסחר של ארצות הברית וכשגריר ארצות הברית במוסקבה ובלונדון, היה הארימן בעיצומה של קריירה פוליטית. ב-1960 מינה אותו הנשיא הנבחר ג'ון פיצג'רלד קנדי להיות שגריר בכיר ובמסגרת תפקיד זה הוטל עליו לפעול "עם כל האמון שרוחש לו הנשיא ועם הידע האינטימי על כל ההיבטים של מדיניות ארצות הברית". ב-1963, ניהל הארימן למעשה את וייטנאם "מבלי להיוועץ כלל בנשיא או בתובע הכללי".
דיים החל לחשוד שאיש מצוות האבטחה שלו כבר לא נאמן כלפיו. קני או'דונל, האחראי על תיאום לוח הזמנים של הנשיא קנדי, היה משוכנע שמקג'ורג' באנדי, היועץ לביטחון לאומי, היה מקבל הוראות ישירות מהשגריר הארימן ולא מהנשיא. הוא היה מודאג במיוחד ממייקל פורסטל, מאנשי צוותו של באנדי, שיחד עם הארימן ניהל משרד קישור עצמאי בווייטנאם. במרכז פעולות הסיוע להפיכה עמדו אנשי תחנת ה-CIA בסייגון שקיבלו הוראות לא בשרשרת הפיקוד הרגילה של הסוכנות, אלא ישירות מהארימן ומפורסטל.
ב-1 בנובמבר 1963 הדיחו הגנרל מין ושותפיו לקשר את הממשלה בהפיכת בזק.
בו ביום, כשרק צוות האבטחה של ארמון הנשיאות נותר להגן על דיים ועל אחיו נו, התקשרו הגנרלים לארמון להציע לו אפשרות שהוא יצא לגלות אם הוא ייכנע. בכל אופן, באותו ערב נמלט דיים יחד עם פמלייתו דרך מעבר תת-קרקעי לרובע צ'או לון שבסייגון, שם הם נלכדו למחרת בבוקר. נו דין דיים ואחיו נו נרצחו יחדיו בחלקו האחורי של נגמ"ש M-113 באמצעות כידון רובה ואקדח תופי על ידי קפטן נגויין ואן נונג, על פי הוראות מהגנרל מין עצמו, בדרכם למפקדת המטה הכללי של צבא דרום וייטנאם. דיים נטמן בקבר לא מסומן בבית הקברות בסמוך למעון שגריר ארצות הברית.
אחרית דבר

לאחר שנודע להו צ'י מין על הדחתו ורציחתו של דיים, הוא אמר: "אני כמעט שלא יכול להאמין שהאמריקאים יכולים להיות כה טפשים". הפוליטביורו של צפון וייטנאם, אמר זאת בצורה יותר מפורשת:
"התוצאות של ההפיכה של 1 בנובמבר יהיו הפוכות לחישובים של האימפריאליסטים האמריקאים... דיים היה אחד מהאנשים החזקים שהתנגדו לעם ולקומוניזם... מבין האנטי-קומוניסטים בדרום וייטנאם או אלה שגלו לארצות אחרות, אין לאף אחד את היכולות הפוליטיות המספיקות כדי לגרום לאחרים לציית. לפיכך, הממשל המשרת אותו לא יכול להיות יציב. ההפיכה הצבאית של ה-1 בנובמבר 1963 לא תהייה האחרונה".
לאחר רצח דיים, לא הצליחה דרום וייטנאם להקים ממשלה יציבה ומספר הפיכות התרחשו לאחר מותו. בעוד שארצות הברית המשיכה להשפיע על ממשלת דרום וייטנאם, הרצח חיזק את ניסיונותיהם של הצפון וייטנאמים להגדיר את הדרום וייטנאמים כ"תומכי הקולוניאליזם".
ראו גם

ביקור נו דין דיים באוסטרליה
מלחמת וייטנאם
הערות שוליים

↑  בווייטנאם מקובל להתייחס לאדם בשמו הפרטי. שם משפחתו של נשוא ערך זה הוא "נו", שמו האמצעי הוא "דין" ושמו הפרטי הוא "דיים", לפיכך, מכאן והלאה הוא יוזכר בשמו הפרטי, דיים.
↑  "Jan Palach — Living Torches". Janpalach.cz. Retrieved 26 October 2012.
↑  President Ngo Dinh Diem (1901-1963) - GlobalSecurity.org
↑  The 1966 Buddhist Crisis in South Vietnam, HistoryNet
| --- | --- |
בקרת זהויות :  NLI: 987007266086305171  PLWABN: 9810695402405606  BIBSYS: 1498562806686  BnF: cb12393046v (data)  CiNii: DA07806191  GND: 123423775  ISNI: 0000 0000 8115 6779  LCCN: n50005588  NARA: 10581248  NKC: jo2016898946  NLA: 35640667  NTA: 069119074  RERO: 02-A018702708  SELIBR: 219753  SNAC: w6qc32bk  SUDOC: 033021112  Trove: 1024309  VIAF: 37001694   WorldCat (עם VIAF): 37001694 
נו דין דיים עם נשיא ארצות הברית, דווייט אייזנהאואר
נקודת הטל

במטאורולוגיה ובפיזיקה בכלל, נקודת הטל  או טמפרטורת נקודת הטל היא הטמפרטורה בה לחות שנמצאת בכמות מסוימת של אוויר לא מסוגלת להישאר כלחות ומתחילה להתעבות על גבי משטח מוצק (טל) כשהאוויר נמצא בלחץ נתון וקבוע. תופעה זאת קורית עקב כך שהאוויר רווי (הלחות היחסית עומדת על 100%). כאשר האוויר מסביבנו רווי, נוצרים טל או ערפל, ובמקרה שטמפרטורת נקודת הטל היא מתחת ל-0 מעלות צלזיוס, אז נוצר ערפל קפוא או כפור על חפצים.
נקודת הטל מתייחסת לכלל הגזים, בכל גז קיימת נקודת טל שונה בלחץ נתון
ראו גם

אד
קיטור
לחץ אטמוספירי
סטיוארט לוי

| --- | --- |

 לידה:  המאה ה־20 
 מדינה:  ארצות הברית 
 השכלה:  בית הספר למשפטים בהרווארד  הרווארד קולג' 
 
סטיוארט איי. לוי (באנגלית: Stuart A. Levey; הוא איש ממשל יהודי-אמריקאי, ותת-מזכיר האוצר הראשון לענייני טרור ומודיעין פיננסי, במחלקת האוצר של ארצות הברית.
לוי החל בתפקידו ב-21 ביולי 2004, תחת ממשלו של הנשיא ג'ורג' וו. בוש, כאיש המשרד לטרור ומודיעין פיננסי אשר אחראי על המאבק הפיננסי העולמי נגד ארגוני הטרור ותפירת הסנקציות הכלכליות לבלימת תוכנית הגרעין האיראנית, מאמצים שהביאו לו שבחים רבים, וכעת התבקש להישאר בתפקידו זה גם בממשלו החדש של הנשיא ברק אובמה, כהכנה לתגובה של הממשל, אם איראן לא תשתף פעולה במאמצים הדיפלומטיים.
לוי היה אחראי מטעם ממשל בוש על הובלת המאמץ הבינלאומי, לשכנע את מערכת הבנקאות הבינלאומית לנתק מגע מגופים ממשלתיים, חברות ואישים באיראן התומכים בטרור ואלה הפועלים לעקוף את הסנקציות שהטילה על איראן מועצת הביטחון של האו"ם בגין סירובה להשעות את העשרת האורניום ושיחק תפקיד מרכזי במאמצי ממשל בוש לסכל את ההתנהלות הבלתי חוקית של איראן וקוריאה הצפונית בתוככי המערכת הפיננסית הבינלאומית. לפני תפקידו האחרון, כיהן כסגן התובע הכללי של ארצות הברית, ולפני כן כיהן גם כראש המטה של סגן התובע הכללי במחלקת המשפטים של ארצות הברית.
לפני שהצטרף למשרד המשפטים האמריקאי ב-2001, הוא עבד 11 שנים בחברות עורכי הדין, מילר, קאסידי לארוקה אנד לוין (שהתמזגו לבייקר בוטס). הוא התמחה בשימועים משפטיים בדגש על הגנה על עברייני צווארון לבן. כמו כן, כיהן גם כעוזר של השופט לורנס סילברמן בבית המשפט לערעורים של וושינגטון די. סי., בין השנים 1989–1990. בשנת 1986 הוא סיים בהצטיינות את קולג' הרווארד, וב-1989 סיים בהצטיינות את בית הספר למשפטים בהרווארד.
ב-15 בינואר 2009, התבקש מפי הנשיא ברק אובמה לכהן כממלא מקום מזכיר האוצר, עד אשר מועמדו של אובמה, טימותי גייטנר יאושר לתפקיד מטעם הסנאט, וכיהן בתפקיד זה עד ה-26 בינואר. לאחר מכן, נתבקש להישאר בתפקיד תת-המזכיר לענייני טרור ומודיעין פיננסי.
הערות שוליים

↑  יצחק בן-חורין, וושינגטון, ארה"ב: איש הסנקציות של בוש יישאר בתפקידו, באתר ynet, 3 בפברואר 2009
סאו ויסנטה (מדיירה)

סאו ויסנטה (בפורטוגזית: São Vicente) היא עיירה ומועצה מקומית שנמצאת בחבל מדיירה, פורטוגל.
גאוגרפיה

העיירה ממוקמת כ-971 ק"מ מבירת פורטוגל, ליסבון, וכ-17.5 ק"מ מבירת חבל מדיירה, פונשל.
אקלים

הטמפרטורה הממוצעת היא 13 מעלות צלזיוס. החודש הכי חם הוא יולי (19 מעלות צלזיוס), והחודש הקר ביותר הוא דצמבר (8 מעלות צלזיוס). כמות המשקעים הממוצעת היא 260 מילימטרים בשנה. חודש אוקטובר הוא החודש שיש בו הכי הרבה גשם (88 מ"מ גשם), וחודש יוני הוא החודש שיש בו הכי פחות גשם (1 מ"מ גשם).
הערות שוליים

↑  Sao Vicente, Sao Vicente (באנגלית)
↑  Coordinate Distance Calculator, boulter.com
↑  Coordinate Distance Calculator, boulter.com
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא פורטוגל ובנושא יישובים באירופה. אתם מוזמנים לתרום לוויקיפדיה ו.
סאנופי

| --- | --- |


 נתונים כלליים
 בורסה:  הבורסה לניירות ערך בניו יורק (SNY)  בורסת פריז (SAN) 
 תקופת הפעילות:  20 באוגוסט 2004 – הווה (20 שנה) 
 חברות בנות:  סנופי פסטר  Shantha Biotechnics  Hoechst  Chattem  סנופי דרום קוריאה  סנופי ארצות הברית  זנטיבה  גנזים  Zentiva  מריאל  Zentiva Group  Opella 
 מיקום המטה:  פריז 
 ענפי תעשייה:  תעשיית התרופות 
 מוצרים עיקריים:  תרופת מרשם 
 שווי שוק:  139.97 מיליארד דולר (10 באוקטובר 2024)
 הכנסות:  43,070,000,000 אירו (נכון ל־2023) 
 רווח תפעולי:  7,875,000,000 אירו (נכון ל־2023) 
 רווח:  5,400,000,000 אירו (נכון ל־2023) 
 מנכ"ל:  Paul Hudson 
 עובדים:  106,566 (נכון ל־2017) 
  
 www.sanofi.com
 
סאנופי (צרפתית: Sanofi, בעבר סאנופי-אוונטיס) היא חברת תרופות צרפתית-בינלאומית והיא אחת מ-5 חברות התרופות הגדולות בעולם והגדולה ביותר באירופה. מטה החברה ממוקם בפריז. מניית החברה נסחרת בבורסות Euronext ו-NYSE, והיא נכללת במדד "Euro Stoxx 50".
היסטוריה

החברה הוקמה במקור בשנת 1973 והגלגול הנוכחי שלה הוקם כ-Sanofi-Aventis בשנת 2004, על ידי מיזוגם של Aventis ו-Sanofi-Synthélabo, שכל אחד מהם היה תוצר של כמה מיזוגים קודמים. היא שינתה את שמה לסנופי במאי 2011.
היסטוריה > סאנופי-סינתלבו

סנופי הוקמה בשנת 1973 כחברת בת של Elf Aquitaine (חברת נפט צרפתית שנרכשה לאחר מכן על ידי טוטאל אס. איי), כאשר Elf Aquitaine השתלטה על קבוצת Labaz, חברת תרופות שהוקמה בשנת 1947, ופיתחה את התרופה בנזיודרון (Benziodarone), סוג של אמפטמין בשנת 1957. בשנת 1993, נכנסה סנופי לשוק של מזרח אירופה על ידי רכישת גרעין שליטה ב-Chinoin, חברת תרופות הונגרית. באותה שנה הקימה סנופי את המיזם המשמעותי הראשון שלה בארצות הברית, וחיזקה את נוכחותה במזרח אירופה, על ידי שותפות ראשונה עם סטרלינג ווינטרופ.
סינתלבו (Synthélabo) נוסדה בשנת 1970, באמצעות מיזוג של שתי חברות פרמצבטיקה צרפתיות, Laboratoires Dausse (נוסדה בשנת 1834) ו-Laboratoires Robert & Carrière (שנוסדה בשנת 1899). בשנת 1973, קבוצת הקוסמטיקה הצרפתית לוריאל רכשה את מרבית הון המניות שלה.
סאנופי-סינתלבו (Sanofi-Synthélabo) הוקמה בשנת 1999, כאשר Sanofi התמזגה עם Synthélabo; בזמן המיזוג סנופי הייתה קבוצת התרופות השנייה בגודלה במונחי מכירות וסינת'לבו הייתה השלישית בגודלה.
היסטוריה > אוונטיס

אוונטיס הוקמה בשנת 1999, כאשר החברה הצרפתית רון-פולנק (Rhône-Poulenc S.A) התמזגה עם התאגיד הגרמני Hoechst Marion Roussel, שהוקם בעצמו ממיזוג 1995 של Hoechst AG עם קסלה, Roussel Uclaf ו-Marion Merrell Dow. מטה החברה הממוזגת היה, ליד שטרסבורג, על גבול גרמניה צרפת. בעלי הכסט (Hoechst) קיבלו %53 ב"אוונטיס", שהפכה לחברת התרופות והכימיקלים הגדולה בעולם באותה עת.
הכסט (Hoechst), הייתה אחת החברות שהוקמו מהפיצול של אי גה פארבן (IG Farben) לאחר מלחמת העולם השנייה, והיו לה עסקים במגוון תחומים: תרופות, מוצרי הגנת הצומח והדברה, מוצרים וטרינריים, אבחון, וכימיקלים.
בשנת 2000, אוונטיס ו-Millennium Pharmaceuticals, חברת ביוטכנולוגיה אמריקאית שהוקמה כדי לגלות תרופות חדשות המבוססות על מדע הגנומיקה החדש דאז, הודיעו כי אוונטיס תשקיע 250 מיליון דולר במילניום ותשלם 200 מיליון דולר למחקר ופיתוח, אחת העסקאות הגדולות מסוג זה בין חברת תרופות גדולה לחברת ביוטכנולוגיה באותה תקופה.
בסוף שנת 2000, הודיעה אוונטיס כי החליטה למכור את אוונטיס קרופ-סיינס (CropScience), פעילות האגרו-כימיקלים שנוצרה ממיזוג עסקי החקלאות של הכסט ואוונטיס. באוקטובר 2001 הודיעו באייר ואוונטיס כי קבוצת הכימיקלים והתרופות הגרמנית באייר תרכוש את היחידה תמורת כ-6.7 מיליארד דולר, כאשר היחידה תהפוך לבאייר CropScience והפכה את באייר לחברה השנייה בגודלה בתחום האגרו-כימיקלים, אחרי סינג'נטה.
בשנת 2003, אוונטיס נכנסה לשיתוף פעולה עם Regeneron Pharmaceuticals, חברת ביוטכנולוגיה מניו יורק, לפיתוח התרופה VEGF, בתחום הסרטן, שהייתה אז בניסויים קליניים בשלב א'. אוונטיס השקיעה 45 מיליון דולר בחברה והזרימה 80 מיליון דולר במזומן לטובת פיתוח התרופה. Regeneron וסנופי קיבלו את אישור התרופה לסרטן המעי הגס הגרורתי בשילוב עם גורמים אחרים, תחת המותג Zaltrap בשנת 2012.
היסטוריה > מיזוג סאנופי-אוונטיס

סאנופי-אוונטיס (Sanofi-Aventis) הוקמה בשנת 2004, כאשר Sanofi-Synthélabo רכשה את Aventis. בתחילת 2004 הגישה סנופי הצעת רכש עוינת בשווי 47.8 מיליארד אירו עבור אוונטיס. בתחילה, דחתה אוונטיס את ההצעה מכיוון שחשבה כי ההצעה מציעה שווי נחות בהתבסס על שווי מניות החברה, והדירקטוריון באוונטיס יזם הוראות לגלולות רעל והזמין את חברת נוברטיס להיכנס למשא ומתן למיזוג. מאבק השליטה בן שלושה חודשים הסתיים כאשר סנופי-סינטלבו השיקה הצעה ידידותית בסך 54.5 מיליארד אירו במקום ההצעה העוינת שנדחתה בעבר. ממשלת צרפת מילאה תפקיד חזק ורצתה למה שכינתה "פתרון מקומי", על ידי הפעלת לחץ כבד על סנופי-סינת'לאבו להעלות את הצעתה לאוונטיס ולאבנטיס לקבל את ההצעה ובדחה את הצעת גלולת הרעל של אבנטיס. אחד הסיכונים הגדולים ביותר בעסקה לשני הצדדים היה גורל הפטנטים שהגנו על קלופידוגרל (Plavix) שהייתה אחת התרופות הנמכרות ביותר בעולם באותה תקופה והמקור העיקרי להכנסות של סנופי.
סאנופי ישראל

סאנופי ישראל הוקמה ב-2004 כ"סנופי אוונטיס ישראל" לאחר מיזוג סאנופי ואוונטיס. רוני בירנבוים מונה למנכ"ל החברה בישראל, בירנבוים שימש קודם כמנכ"ל חברת אוונטיס פארמה ישראל.
ביולי 2009, הורה ראש הממשלה בנימין נתניהו לרכוש חיסונים נגד מגפת השפעת מסאנופי, חיסון שעדיין היה בפיתוח באותה עת.
באוגוסט 2018, דיווח העיתון הכלכלי גלובס שמדינת ישראל מעלימה עין ביודעין מפעילות של חברות בינלאומיות באיראן, ביניהם סאנופי, שמחזיקה באיראן חברת בת אך פעילותה בישראל לא נאסרה למרות העיצומים נגד איראן.
מוצרים

החברה מייצרת תרופות אתיות (תרופות המוגנות בפטנט) ומתמחה בתרופות למחלות פנימיות, קרישת דם, סוכרת, אונקולוגיה, מחלות עצבים, אלרגיה ועוד.
רבי המכר של החברה כוללים את התרופה Plavix (שם גנרי: קלופידוגרל) ו-Clexane (שם גנרי: אנוקספרין). Plavix היא התרופה השלישית ברשימת התרופות הנמכרות בעולם, והיא מיועדת למנוע קרישת דם. קלקסן הוא הפארין (נוגד קרישה) נמוך משקל מולקולרי הנמכר ביותר בעולם.
סאנופי מובילה כמו כן בתחום הכימותרפיה לסוגי סרטן שונים עם התרופות טקסוטר ואלוקסטין.
בשנת 2012 התרופה אובג'יו אושרה לטיפול בטרשת נפוצה.
סאנופי פיתחה את האפליקציה הראשונה בעברית לניהול מחלת הסוכרת, בפיתוח האפליקציה נעזרה החברה במודל 'חכמת ההמונים' בשיתוף קהילת חולי הסוכרת בישראל והאגודה הישראלית לסוכרת.
הערות שוליים

↑  דירוג פורבס בתחום Pharma
↑  בלומברג, פאריס, ‏עוד מיזוג ענק בענף התרופות: סאנופי- סינתלבו, בהיקף 10.4 מיליארד דולר, באתר גלובס, 6 בדצמבר 1998
↑  בלומברג, פאריס, ‏רון-פולנק הצרפתית אישרה: מו"מ עם הכסט למיזוג חטיבות התרופות והאגרוכימיקלים, באתר גלובס, 26 בנובמבר 1998
↑  שירות בלומברג, פרנקפורט, ‏הכסט ורון פולנק ימוזגו ל"אבנטיס" בעיסקת מניות ב-21 מיליארד ד' בנובמבר, באתר גלובס, 17 במאי 1999
↑  שירות בלומברג, פרנקפורט, ‏הכסט ורון פולנק שינו מבנה מיזוגן בלחץ כוויית פטרוליום, המחזיקה $.5 בהכסט, באתר גלובס, 13 במאי 1999
↑  בלומברג, פרנקפורט, ‏הכסט תיפטר מחטיבות הכימיקלים, כנראה לקראת מיזוג עם רון-פולן, באתר גלובס, 18 בנובמבר 1998
↑  אביבה משמרי, ‏המילניום הבא של באייר, באתר גלובס, 17 בינואר 2001
↑  באייר תרכוש את פעילות האגרו-כימיקלים מאוונטיס, באתר הארץ, 2 בספטמבר 2001
↑  סוכנויות הידיעות, באייר רוכשת את חטיבת הכימיקלים החקלאיים קרופ סיינסס של אוונטיס תמורת 6.7 מיליארד דולר, באתר TheMarker‏, 2 באוקטובר 2001
↑  אביבה משמרי, ‏עסקאות חדשות בביוטק שוברות שיאים, באתר גלובס, 11 בספטמבר 2003
↑  הארץ, אוונטיס נערכת להדוף הצעת רכש מסנופי, באתר TheMarker‏, 25 בינואר 2004
↑  ניו יורק טיימס, נוברטיס שוקלת הצעת רכש ידידותית לאוונטיס, באתר הארץ, 13 במרץ 2004
↑  שירות גלובס, ‏אוונטיס אומרת 'Oui' לסאנופי: תרכש תמורת 64 מיליארד דולר, באתר גלובס, 26 באפריל 2004
↑  צרפת נערכת למאבק שליטה בתעשיית התרופות, באתר הארץ, 26 בינואר 2004
↑  אמיר כידן, ‏סאנופי בשתי חזיתות: מנסה להגן על פטנטים לתרופות לדילול דם; המכירות - 5 מיליארד דולר, באתר גלובס, 20 באוגוסט 2006
↑  אורה קורן, רוני בירנבוים מונה למנכ"ל חברת התרופות סנופי אוונטיס ישראל, באתר הארץ, 13 בספטמבר 2004
↑  דן אבןו ברק רביד, רה"מ בנימין נתניהו הורה לרכוש חיסונים נגד שפעת החזירים, באתר הארץ, 29 ביולי 2009
↑  דן אבן, ישראל תרכוש ב-20 מיליון שקלים אופציות לחיסוני שפעת החזירים לכלל האוכלוסייה, באתר הארץ, 8 באוגוסט 2009
↑  עמירם ברקת, יובל אזולאי, קובי ישעיהו, ‏למה ישראל מעלימה עין מפעילות חברות בינלאומיות באיראן, באתר גלובס, 22 באוגוסט 2018
| --- | --- |
בקרת זהויות :  BNE: XX5425271  BnF: cb11883894f (data)  GND: 5151108-3  SUDOC: 027563022  VIAF: 264497535   WorldCat (עם VIAF): 264497535
נבחרת ספרד בכדוריד

נבחרת ספרד בכדוריד מייצגת את הכדוריד הספרדי בתחרויות הבינלאומיות השונות כגון המשחקים האולימפיים, אליפות העולם בכדוריד ובאליפות אירופה בכדוריד. הנבחרת מנוהלת על ידי איגוד הכדוריד בספרד ומורכבת משחקנים מליגת ASOBAL ושחקנים ספרדים המשחקים בארצות אחרות. בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום ה-4.
נבחרת ספרד בכדוריד זכתה ב-3 מדליות ארד אולימפיות, היא אלופת העולם (תוניסיה 2005) ובעלת מדליית ארד מאליפות העולם (שוודיה 2011), ועם שתי זכיות באליפות אירופה בכדוריד.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. .
היסטוריה > הקמת הנבחרת

בדצמבר 1952, הוקמה נבחרת ספרד בכדוריד על ידי איגוד הכדוריד בספרד שהוקם באותה השנה. ב-15 באפריל 1953, קיימה הנבחרת את המשחק הראשון שלה נגד נבחרת שוודיה בכדוריד. משחק זה התקיים באולם פלאסיו ויסטלגרה שבמדריד והסתיים בתוצאה 23-12 לנבחרת שוודיה. נוסף לכך, מיד לאחר הקמתה, פעלה רבות ההתאחדות הספרדית כדי לצרף את הנבחרת לארגון הכדוריד העולמי, ובשנת 1954 המשימה צלחה ונבחרת ספרד הצטרפה לארגון.
היסטוריה > ההעפלה לאליפות העולם 1958

בשנת 1958, הצליחה נבחרת ספרד להעפיל לאליפות העולם בכדוריד שנערכה במינכן, גרמניה. היא הוגרלה לבית א'. שכלל את הנבחרות של שוודיה, פולין ופינלנד. היא הפסידה לנבחרת שוודיה 11 - 31. ב-1 במרץ 1958, היא רשמה את הניצחון הראשון שלה אי פעם כאשר שיחקה נגד נבחרת פינלנד וניצחה בתוצאה של 19 - 16. במשחק השלישי היא הפסידה לנבחרת פולין בתוצאה של 11 - 25.
היסטוריה > ההעפלה לאליפות אירופה 1994

בשנת 1994 העפילה נבחרת ספרד לאליפות אירופה בכדוריד. היא שיחקה בבית ב' מתוך שניים נגד נבחרות שוודיה, דנמרק, הונגריה, סלובניה ופורטוגל. היא ניצחה את נבחרת הונגריה 25 - 20. לאחר מכן, ניצחה את נבחרת פורטוגל 24 - 18.
בסיום הטורניר, היא סיימה במקום השלישי בבית ב' ולא הצליחה להעפיל לשלב הבא. במשחק הדירוג היא ניצחה וסיימה במקום החמישי.
היסטוריה > מדליית ארד אולימפית

באולימפיאדת אטלנטה (1996) הוגרלה נבחרת ספרד לבית ב' שכלל את הנבחרות של צרפת, מצרים, גרמניה, אלג'יריה וברזיל. במשחק הראשון היא הפסידה לצרפת בתוצאה 25 - 27. את שלב הבתים היא סיימה במקום השני, אחרי צרפת. בשלב חצי הגמר היא הפסידה 25-20 לנבחרת שוודיה. במשחק על מדליית הארד היא ניצחה את נבחרת צרפת בתוצאה של 27 - 25.
היסטוריה > סגנות והזכייה באליפות אירופה

באליפות אירופה בכדוריד אותה שנה, הוגרלה נבחרת ספרד לבית ב' מתוך שניים נגד נבחרות שוודיה, צ'כיה, צרפת, רומניה ודנמרק. היא ניצחה את נבחרת שוודיה, אלופת אירופה של 1994 בתוצאה 24 - 23. בשלב חצי הגמר היא ניצחה את נבחרת יוגוסלביה בתוצאה 27 - 23 ובמשחק הגמר היא הפסידה לנבחרת רוסיה 22 - 23.
ב28/1/18 נבחרת ספרד ניצחה 29:23 את נבחרת שוודיה וזכתה לראשונה בתולדותיה באליפות אירופה.
היסטוריה > אלופת העולם

באליפות העולם בכדוריד שנערכה תוניסיה בשנת 2005 זכתה נבחרת ספרד במדליית זהב. בשלב הבתים, היא הוגרלה לבית ג' מתוך 4 ארבעה בתים. היא ניצחה את נבחרת יפן בתוצאה של 41 - 22. יום לאחר מכן, היא ניצחה את נבחרת אוסטרליה 51 - 19 וקבעה את השיא שלה ושיא של אליפות העולם. את שלב הבתים היא סיימה במקום השני, אחרי קרואטיה ולפני שוודיה.
בשלב הבתים השני בטורניר היא שיחקה נגד נבחרות קרואטיה, סרביה, נורווגיה, גרמניה ושוודיה. היא שוב סיימה במקום השני, אחרי קרואטיה והעפילה לשלב חצי הגמר שבו פגשה את הנבחרת המארחת של הטורניר, נבחרת תוניסיה וניצחה בתוצאה של 33 - 30. במשחק הגמר היא ניצחה את קרואטיה בתוצאה 41 - 34 וזכתה לראשונה בתולדותיה במדליית הזהב, לעיני 14,000 צופים בהיכל. למחרת היא נסעה הנבחרת עם אוטובוס פתוח אל המוני האוהדים במדריד.
הישגי הנבחרת

| 0 | 1 | 2 | 3 |
| --- | --- | --- | --- |
| שנה | אולימפיאדה | אליפות העולם | אליפות אירופה |
| 1936 | לא השתתפה |  |  |
| 1938 |  | לא השתתפה |  |
| 1954 |  | לא העפילה |  |
| 1958 |  | 12 |  |
| 1961 |  | לא העפילה |  |
| 1964 |  | לא העפילה |  |
| 1967 |  | לא העפילה |  |
| 1970 |  | לא העפילה |  |
| 1972 | 15 |  |  |
| 1974 |  | 13 |  |
| 1976 | 5 |  |  |
| 1978 |  | 10 |  |
| 1980 | 12 |  |  |
| 1982 |  | 8 |  |
| 1984 | 8 |  |  |
| 1986 |  | 5 |  |
| 1988 | 9 |  |  |
| 1990 |  | 5 |  |
| 1992 | 5 |  |  |
| 1993 |  | 5 |  |
| 1994 |  |  | 5 |
| 1995 |  | 11 |  |
| 1996 |  | 3 | 2 |
| 1997 |  | 7 |  |
| 1998 |  |  | 2 |
| 1999 |  | 4 |  |
| 2000 | 3 |  | 3 |
| 2001 |  | 5 |  |
| 2002 |  |  | 7 |
| 2003 |  | 4 |  |
| 2004 | 7 |  | 10 |
| 2005 |  | 1 |  |
| 2006 |  |  | 2 |
| 2007 |  | 7 |  |
| 2008 | 3 |  | 9 |
| 2009 |  | 13 |  |
| 2010 |  |  | 6 |
| 2011 |  | 3 |  |
| 2012 | 7 |  | 4 |
| 2013 |  | 1 |  |
| 2014 |  |  | 3 |
| 2015 |  | 4 |  |
| 2016 | לא העפילה |  | 2 |
| 2017 |  | 5 |  |
| 2018 |  |  | 1 |
| 2019 |  | 7 |  |
| 2020 |  |  | 1 |
| 2021 | 9 | 3 |  |
| 2022 |  | 3 | 2 |
הערות שוליים

↑  דירוג של האיגוד העולמי
נבחרת ספרד בכדוריד
סביון אביבי

| סביון אביבי |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: אסטראים
משפחה:: מורכבים
סוג:: סביון
מין:: סביון אביבי
שם מדעי
 Senecio leucanthemifolius subsp. vernalis ‏Waldstein-Wartenberg & Kitaibel
סביון אביבי (שם מדעי: Senecio leucanthemifolius subsp. vernalis ) הוא צמח ממשפחת המורכבים. באנגלית הוא נקרא Groundsel או Eastern Groundsel.
הסביון קרוי בשמו על שם הזרעים שלו, שנותרים אחרי שהפרח נובל. הזרעים מסודרים בתפרחת לבנה המזכירה שערות של סבא. השערות עפות ברוח וכך מפיצות את זרעי הסביון.
הסביון הוא אחד הפרחים הראשונים של החורף ופורח יחד עם פריחתם של מספר פרחים כגון החמציץ וציפורני-חתול מצויות, והם ביחד מבשרים את בוא החורף. פריחתו של הסביון בישראל היא בחורף ובאביב, מחודש דצמבר ועד אפריל.
סביון אביבי הוא אלרגני לפי הספרות הבוטנית.
הסביון האביבי מתרבה בדרך אל זוויגית. בעזרת הדרך ״שלוחות״ שבעזרתה כאשר הוא מפיץ את זרעיו מתפתח מהם שורשים מעל האדמה ומהם צומח צמח הזהה למקורי.
סוכנות החלל הקנדית

| --- | --- |
סמליל סוכנות החלל הקנדית

 מידע כללי
 מדינה:  קנדה 
 תחום שיפוט:  קנדה
 תאריך הקמה:  1989
 שר:  שר החדשנות, המדע והתעשייה (אנ')
 יו"ר:  סילבין לפורטה
 מטה מרכזי:  לונגיי 
 עובדים:  670
 תקציב:  332 מיליון דולר קנדי
 asc-csa.gc.ca
 
סוכנות החלל הקנדית (באנגלית: The Canadian Space Agency ובקיצור CSA, בצרפתית: l'Agence spatiale canadienne ובקיצור ASC) הוקמה על ידי ממשלת קנדה בשנת 1989. נשיא סוכנות החלל הקנדית כפוף לשר התעשייה של קנדה. המשימה הרשמית של הסוכנות (מופיעה במסמכי היסוד שלה): קידום יישומי חלל למטרות שלום, פיתוח הידע החללי באמצעות המדע, ודאגה לכך שפעילויות החלל המבוצעות על ידי הסוכנות יתרמו לרווחתם החברתית והכלכלית של אזרחי קנדה.
תוכניות החלל של קנדה

קנדה החליטה לא לעסוק בשיגורים לחלל באמצעות משגרים מפיתוח עצמי. כתוצאה מהחלטה זו, ומשיתוף פעולה הדוק עם ארצות הברית בתחום השיגור לחלל, הופנו משאבים ניכרים לתחומי פעילות אחרים, כולל פיתוח לוויינים ומערכות רובוטיקה ליישומי חלל (ובהן הזרוע המכנית המותקנת במעבורת החלל האמריקנית, וגרסה מוגדלת ומשוכללת שלה, המותקנת בתחנת החלל הבינלאומית).
משימות חלל מאוישות

אסטרונאוטים קנדים השתתפו עד כה ב-14 משימות חלל מאוישות של מעבורות חלל של ארצות הברית ו-2 משימות במסגרת התוכנית הרוסית. ג'ני סידיי עובדת עתה קורס הכשרה (נכון ל-2020).
לוויינים קנדיים

| שם | מועד שיגור | מועד הפסקת פעילות | מטרה |
| --- | --- | --- | --- |
| Alouette 1 | 29 בספטמבר 1962 | 1972 | חקר היונוספירה |
| Alouette 2 | 29 בנובמבר 1965 | 1 באוגוסט 1975 | חקר היונוספירה |
| ISIS-I | 30 בינואר 1969 | 1990 | חקר היונוספירה |
| ISIS-II | 1 באפריל 1971 |  | חקר היונוספירה |
| Hermes (הרמס) | 1 בינואר 1976 | נובמבר 1979 | לוויין תקשורת נסיוני |
| RADARSAT-1 | 4 בנובמבר 1995 | עדיין בשימוש | לוויין חישה מרחוק בתחום המכ"ם ( SAR), מסחרי |
| MOST | 30 ביוני 2003 | עדיין בשימוש | טלסקופ חלל |
| SCISAT-1 | 12 באוגוסט 2003 | עדיין בשימוש | לוויין לצפייה באטמוספירה |
| RADARSAT-2 | 14 בדצמבר 2007 | עדיין בשימוש | לוויין חישה מרחוק בתחום המכ"ם ( SAR), מסחרי |
| CASSIOPE | צפוי ב-2012 | CAScade, Smallsat and IOnospheric Polar Explorer |  |
| NEOSSat | צפוי ב-2012 |  |  |
בנוסף, שוגרו מספר לווייני תקשורת של חברת Telesat. ביניהם 13 לוויינים מסוג אניק (Anik), ששלושה מהם עדיין בשימוש. חברת Bell ExpressVu משתמש בשלושה לווייני נימיק (Nimiq) ובלוויין M-Sat 1 אותו שיגרה באפריל 1996.
נשיקה לדוד

נשיקה לדוד הוא אלבומה החמישי של להקת טיפקס, שיצא באפריל 1997, הגיע למעמד של אלבום פלטינה ומכר כ-49 אלף עותקים.